***Slekten er verst*** (originaltittel: *Meet the Parents*) er en amerikansk filmkomedie fra 2000 med Ben Stiller, Robert De Niro og Teri Polo i hovedrollene. Regi er ved Jay Roach. Filmen er egentlig en nyinnspilling av en relativt ukjent amerikansk filmkomedie, med samme tittel, fra 1992.

*Slekten er verst* kan beskrives som en blanding av forviklingskomedie og romantisk komedie. Den ble forholdsvis godt mottatt av filmkritikerne og ble en av de mest besøkte filmene på kino i 2000. Stiller og De Niro ble tildelt hver sin MTV Movie Awards for sine rolleprestasjoner. Stiller vant i tillegg en American Comedy Award. Filmen ble i 2001 tildelt en People's Choice Award for beste filmkomedie. Det kan også nevnes at den ble nominert til en Oscar i kategorien musikk.

Den har fått to oppfølgere: *Svigers er aller verst* (2004) og *Verre enn verst* (2010).

Handling
--------

Gaylord "Greg" Focker (Ben Stiller) er dypt forelsket i sin kjæreste Pam (Teri Polo). Han er klar til å fri til henne når hun blir avbrutt av en telefon med nyheten om at lillesøsteren skal gifte seg. Greg innser at nøkkelen til Pams ringfinger ligger hos hennes fryktinngytende far, den pensjonerte blomsterhandleren Jack Byrnes (Robert De Niro). En tur til New York i anledning søsterens bryllup ser ut til å være det rette tidspunktet for Greg til å stille det store spørsmålet. Når Greg omsider kommer til familiens feilfrie hjem blir han møtt av en tilsynelatende perfekt familie: en kjærlig far og mor med en sønn og to døtre de begge forguder samt en høyt elsket katt. Men møtet med hennes autoritære far går ikke like glatt som han hadde håpet og de to synes ikke å klare å komme overens. Alt går omsider galt for den vordende brudgommen og det taler heller ikke til hans fordel at han misliker katter og er en mannlig sykepleier med et vulgært-lydende etternavn. Utilsiktet klarer Greg å skape den ene katastrofale situasjonen etter den andre. På toppen av det hele viser det seg at Pams far ikke er pensjonert blomsterhandler i det hele tatt, men tidligere CIA-ansatt og spesialist i avhørsteknikk.

Om filmen
---------

### Filmkritikerne og publikum

Filmen ble godt mottatt av filmkritikerne og har oppnådd så mye som 83% på Rotten Tomatoes og 73% på Metacritic. (juni 2009) BBCs filmanmelder gav den toppscore på fem stjerner.

*Slekten er verst* ble en stor publikumssuksess og innbrakte over $166 millioner på amerikanske kinoer alene og over $330 millioner globalt. Den endte opp som den syvende mest innbringende filmen i USA i 2000.

### I Norge

Den fikk terningkast fire både av *Dagbladets* og *VGs* anmelder. «Underholdende mareritt», skrev Dagbladet, mens VG beskrev den som munter og godmodig.

**Andre omtaler i Norge**  

* «Alt i alt er det blitt en vellykket komedie, med høy gjenkjennelsesfaktor og bare litt bløtkakehumor». Musikkavisa *Puls*.
* «Meet the parents er et stykke godt gjennomført håndverk fra manusforfattere til regissør og skuespillere, og det er sjeldent vi får oppleve en såpass gjennomført morsom film som dette». Fra nettfilmstedet Cinerama.

Priser og nominasjoner
----------------------

|  |  |
| --- | --- |
| Tildelte priser
* People's Choice Awards (2001)
	+ «Favorite Comedy Motion Picture»
* MTV Movie Awards (2001)
	+ «Best Comedic Performance» – Ben Stiller
	+ «Best Line from a Movie» – Robert De Niro
* American Comedy Awards (2001)
	+ «Funniest Actor in a Motion Picture» – Ben Stiller
* ASCAP Award
	+ «Top Box Office Films» – Randy Newman
* Golden Screen
 | Nominasjoner
* Golden Globe i kategorien beste skuespiller i filmkomedie – Robert De Niro (tapte for George Clooney i *O Brother, Where Art Thou?*)
* Oscar for beste sang – Randy Newman for «A Fool in Love» (tapte til Bob Dylans «Things Have Changed» i *Wonder Boys*)
* American Comedy Awards (2001) Morsomste spillefilm (Tapte til *Best in Show*)
* Blockbuster Entertainment Award (fem nominasjoner)
* MTV Movie Awards (2001) «Best On-Screen Team» Robert De Niro og Ben Stiller
 |

Medvirkende
-----------

* Robert De Niro som Jack Byrnes
* Ben Stiller som Gaylord 'Greg' Focker
* Teri Polo som Pam Byrnes
* Blythe Danner som Dina Byrnes
* Nicole DeHuff som Deborah Byrnes
* Jon Abrahams som Denny Byrnes
* Owen Wilson som Kevin Rawley
* James Rebhorn som Dr. Larry Banks
* Thomas McCarthy som Dr. Bob Banks
* Phyllis George som Linda Banks

Annet
-----

Filmen regnes som inspirasjonskilde til den humoristiske reality-serien *Meet My Folks*, som gikk på NBC fra 2002 til 2003.

Referanser
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑  «Arkivert kopi». Arkivert fra originalen 3. desember 2008. Besøkt 6. juni 2009.
9. ↑

Eksterne lenker
---------------

* (en) *Slekten er verst* på Internet Movie Database Rediger på Wikidata

* (no) *Slekten er verst* hos Filmfront Rediger på Wikidata

* (sv) *Slekten er verst* i Svensk Filmdatabas Rediger på Wikidata

* (da) *Slekten er verst* i Danmark Nationale Filminstitut Rediger på Wikidata

* (en) *Slekten er verst* på AllMovie Rediger på Wikidata

* (fr) *Slekten er verst* på Allociné Rediger på Wikidata

* (nl) *Slekten er verst* på MovieMeter Rediger på Wikidata

* (en) *Slekten er verst* på Turner Classic Movies Rediger på Wikidata

* (en) *Slekten er verst* på American Film Institute Rediger på Wikidata

* (en) *Slekten er verst* på Rotten Tomatoes Rediger på Wikidata

| * v
* d
* r
*Slekten er verst*-trilogien |
| --- |
| 
* *Slekten er verst* (2000)
* *Svigers er aller verst* (2004)
* *Verre enn verst* (2010)

 |

|  |  |
| --- | --- |
| Oppslagsverk/autoritetsdata | Encyclopædia Britannica
 |